Vrou sterf toe motor in KZN in rivier beland | Netwerk24
Deur Nadine Ramongane 21 Julie 2019 16:00
’n Vrou se lyk is Sondag uit die St. Michaelsrivier gehaal nadat haar voertuig deur die brug se reling gebars het. Foto: Netcare 911
Reddingswerkers op die brug oor die St. Michaelsrivier, waar die vrou se lyk uitgehaal is nadat haar voertuig in die water beland het. Foto: Netcare 911
’n Vrou in haar 30’s is opslag dood nadat haar voertuig in die St. Michaelsrivier beland het. Foto: Netcare 911
Menseredders het Sondag ’n vrou se lyk uit die St. Michaelsrivier aan die Suidkus in KwaZulu-Natal gehaal nadat haar voertuig in dié rivier beland het.
’n Vrou het verdrink nadat haar voertuig in St. Michaelsrivier beland het. Foto: Netcare 911
Volgens Shawn Herbst, woordvoerder van Netcare 911, het dié bestuurder vermoedelik beheer oor haar voertuig verloor. Dié voorval het omstreeks 08:30 op die R620 in Uvongo gebeur.
Die motor het van die brug af onderstebo in die rivier beland.
“Menseredders kon haar uit die rivier haal, maar sy was reeds dood,” het Herbst Sondag gesê.
Lt.kol Thulani Zwane, polisiewoordvoerder, sê ’n dossier van strafbare manslag is in die Port Shepstone-polisiekantoor geopen.
“Die bestuurder wat in haar 30’s was, was alleen in die voertuig. Sy het in die brug se reling vasgery en die voertuig het in die rivier beland. Sy is opslag dood,” het Zwane gesê.
Meer oor: Kwazulu-Natal | Ongeluk